CELEX: 32020D0971
Language: et
Date: 2017-11-20 00:00:00
Title: Nõukogu otsus (Euratom) 2020/971, 20. november 2017, millega kiidetakse heaks Euroopa Komisjoni poolt Euroopa Aatomienergiaühenduse nimel ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Armeenia Vabariigi vahelise ulatusliku ja laiendatud partnerluslepingu sõlmimine

7.7.2020   
               
               
                  ET
               
               
                  Euroopa Liidu Teataja
               
               
                  L 215/1
               
            
         NÕUKOGU OTSUS (Euratom) 2020/971,
         20. november 2017,
         millega kiidetakse heaks Euroopa Komisjoni poolt Euroopa Aatomienergiaühenduse nimel ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Armeenia Vabariigi vahelise ulatusliku ja laiendatud partnerluslepingu sõlmimine
         EUROOPA LIIDU NÕUKOGU,
         võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,
         võttes arvesse Euroopa Komisjoni soovitust
         ning arvestades järgmist:
         
                     (1)
                  
                  
                     Nõukogu andis 29. septembri 2015. aasta otsusega komisjonile ning liidu välisasjade ja julgeolekupoliitika kõrgele esindajale loa alustada Armeenia Vabariigigaläbirääkimisi raamlepingu üle.
                  
               
                     (2)
                  
                  
                     Nimetatud läbirääkimised on edukalt lõpule viidud ning ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Armeenia Vabariigi vaheline ulatuslik ja laiendatud partnerlusleping („leping“) parafeeriti 21. märtsil 2017.
                  
               
                     (3)
                  
                  
                     Lepingule kirjutatakse liidu nimel alla ja seda asutakse ajutiselt kohaldama kooskõlas lepingu artikliga 385, eeldusel et leping hiljem jõustub.
                  
               
                     (4)
                  
                  
                     Leping hõlmab ka Euroopa Aatomienergiaühenduse reguleerimisalasse kuuluvaid küsimusi.
                  
               
                     (5)
                  
                  
                     Lepingu allkirjastamine ja sõlmimine seoses Euroopa Liidu lepingu ja Euroopa Liidu toimimise lepingu reguleerimisalasse kuuluvate küsimustega toimub eraldi menetluse kohaselt.
                  
               
                     (6)
                  
                  
                     Seepärast tuleks leping seoses Euroopa Aatomienergiaühenduse asutamislepingu reguleerimisalasse kuuluvate küsimustega sõlmida ka Euroopa Aatomienergiaühenduse nimel.
                  
               
                     (7)
                  
                  
                     Vastavalt Euroopa Aatomienergiaühenduse asutamislepingu artiklile 102 ei või leping Euroopa Aatomienergiaühenduse jaoks jõustuda enne, kui liikmesriigid on Euroopa Komisjonile teatanud, et see on saanud kohaldatavaks kooskõlas nende vastava siseriikliku õigusega.
                  
               
                     (8)
                  
                  
                     Lepingu sõlmimine Euroopa Komisjoni poolt Euroopa Aatomienergiaühenduse nimel Euroopa Aatomienergiaühenduse pädevusse kuuluvates küsimustes tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Armeenia Vabariigi vahelise ulatusliku ja laiendatud partnerluslepingu sõlmimine komisjoni poolt Euroopa Aatomienergiaühenduse nimel kiidetakse heaks, kaasa arvatud lepingu ajutine kohaldamine (1).
         
         
            Artikkel 2
            Käesolev otsus jõustub järgmisel päeval pärast selle vastuvõtmist.
         
         
            Brüssel, 20. november 2017
            
               
                  Nõukogu nimel
               
               
                  eesistuja
               
               M. REPS
            
         
         
            (1)  Lepingu tekst on lisatud selle allkirjastamist käsitlevale nõukogu otsusele.